25. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.870/125/237769 της 29 Σεπτ./17 Νοεμ. 1978 (ΦΕΚ Β΄  1008) Περί υπαγωγής των τακτικών υπαλλήλων της Λέσχης Αξιωματικών Ενόπλων Δυνάμεων και του αυτονόμου Οικοδομικού Οργανισμού Αξιωματικών εις υγειονομικάς επιτροπάς ΙΚΑ. Έχοντες υπ’ όψει: α)Τας διατάξεις του άρθρ. 10 του Π.Δ. 611/77 «περί κωδικοποιήσεως εις ενιαίον κείμενον, υπό τίτλον «Υπαλληλικός κώδιξ» των ισχυουσών διατάξεων των αναφερομένων εις την κατάστασιν των Υπαλλήλων του Δημοσίου και των ΝΠΔΔ». β)Τας υπ’ αριθ. 20/372/12.4.78 και 639/31.7.78 -συμφώνους αποφάσεις των Διοικητικών Συμβουλίων της Λέσχης Αξιωματικών Ενόπλων Δυνάμεων (ΛΑΕΔ) και του Αυτονόμου Οικοδομικού Οργανισμού Αξιωματικών (ΑΟΟΑ), αποφασίζομεν: Αναθέτομεν την άσκησιν των, υπό του άρθρ. 10 του Π.Δ. 511/77, «περί Υγειονομικών Επιτροπών» προβλεπομένων διαδικασιών έργου, πρωτοβαθμίων και δευτεροβαθμίων Επιτροπών δια τους Υπαλλήλους της ΛΑΕΔ και του ΑΟΟΑ εις τας υφισταμένας και λειτουργούσας εκάστοτε Υγειονομικάς Επιτροπάς του ΙΚΑ. 